KOMISSION PÄÄTÖS,
tehty 8 päivänä syyskuuta 1995,
poikkeuksesta alkuperätuotteen käsitteen määritelmästä Montserratin erikoisaseman huomioon ottamiseksi CN-koodiin 8536 90 10 kuuluvien johtoja ja kaapeleita varten tarkoitettujen liitäntöjen ja kosketinelementtien osalta tehdyn päätöksen 94/724/EY muuttamisesta (95/375/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY (1) ja erityisesti sen liitteessä II olevan 30 artiklan 8 kohdan,
sekä katsoo, että
kyseisen päätöksen alkuperätuotteen käsitteen määritelmää ja hallinnollisen yhteistyön menetelmiä koskevassa liitteessä II olevassa 30 artiklassa määrätään, että alkuperäsääntöjä koskevia poikkeuksia voidaan määrätä, jos se on olemassa olevien elinkeinojen kehittämisen tai uusien elinkeinojen luomisen vuoksi perusteltua,
Montserratin hallitus on pyytänyt komission päätöksen 94/724/EY (2) muuttamista,
Montserratin hallituksen pyyntö perustuu sen tuotantokyvyn kasvuun sekä yhteisön hankintalähteiden riittämättömyyteen,
ottaen huomioon kyseisten yhteisön lähteiden kasvunäkymät seuraavan neljän vuoden aikana sekä se, että pyydetty lisäys on huomattava, eli 50 kertaa suurempi kuin alkuperäinen poikkeus, on tarpeen, että poikkeus myönnetään rajoitetuksi ajanjaksoksi,
pyydetty muutos perustellaan osittain neuvoston päätöksen 91/482/ETY liitteen II 30 artiklan määräyksiin nojautuen, erityisesti ottaen huomioon kyseessä olevan elinkeinon kehittäminen Montserratissa ja se, että yhteisön elinkeinoille ei aiheudu siitä haittaa, jollei tiettyjen määriä ja kestoa koskevien edellytysten noudattamisesta muuta johdu,
poikkeuksessa määrätyn määrän lisäämisestä 21 000 kilogrammasta 35 000 kilogrammaan 1 päivän marraskuuta 1994 ja 31 päivän lokakuuta 1995 välisen ajanjakson osalta ei aiheutuisi vakavaa haittaa millekään yhteisöön sijoittautuneelle elinkeinolle,
päätöksen 91/482/ETY liitteessä II olevan 30 artiklan 8 kohdan nojalla poikkeuksia neljännen AKT-ETY-yleissopimuksen pöytäkirjassa N:o 1 määrätyistä alkuperäsäännöistä koskevasta menettelystä 8 päivänä lokakuuta 1990 tehdyssä neuvoston päätöksessä 90/523/ETY (3) määrättyä menettelyä sovelletaan soveltuvin osin merentakaisiin maihin ja alueisiin; tästä syystä luonnos toteutettavista toimenpiteistä esitettiin tullikoodeksikomitean alkuperäjaostolle, joka kannatti tätä päätöstä,
ON TEHNYT TÄMÄN PÄÄTÖKSEN:
1 artikla
Korvataan päätöksen 94/724/EY 2 artikla seuraavasti:
"2 artikla
Edellä 1 artiklassa määrätty poikkeus koskee Montserratista yhteisöön tuotuja määriä:
- 35 000 kilogrammaa 1 päivän marraskuuta 1994 ja 31 päivän lokakuuta 1995 välisenä ajanjaksona,
- 21 000 kilogrammaa vuosittain 1 päivän marraskuuta 1995 ja 31 päivän lokakuuta 1999 välisenä ajanjaksona."
2 artikla
Tämä päätös on osoitettu kaikille jäsenvaltioille.
Tehty Brysselissä 8 päivänä syyskuuta 1995.